
REFERAT

 privind aprobarea “D.A.L.I.”  pentru obiectivul de investitii «Reabilitare termica prin montare termosistem pe fatade la Scoala Generala nr. 2» in municipiul Timişoara, str. Mures, nr. 8
Biroul Tehnic din cadrul Directiei Institutii Scolare, Medicale, Sportive si Culturale are cuprins in programul de investitii pe anul 2015 obiectivul de investitii „D.A.L.I. +P.T. Eficientizare energetica la Scoala Generala nr. 2» in municipiul Timişoara, str. Mures, nr. 8.

A fost finalizata “D.A.L.I.” pentru obiectivul de investitii mentionat, care a fost inaintat Comisiei Tehnico-Economice(C.T.E.) de verificare si avizare a documentatiilor tehnico-economice pentru lucrarile de investitii si reparatii capitale.                     
Comisia a avizat conditionat documentatia prin Fisa Tehnica nr. 272/26.01.2015. Documentatia va fi completata cu documentele solicitate in etapa a doua de elaborare a D.T.A.C.
Conform “D.A.L.I.” pus la dispozitie se propune realizarea unor lucrari de reabilitare termica la fatade prin lucrari de demolare elemente de arhitectura degradate, concomitent cu lucrari pregatitoare de reabilitare termica cu termosistem din placi de polistiren expandat cu grosime variabila si vopsitorii decorative la soclu si fatade.
Valoarea investitiei (TVA inclus) = 562,707 mii lei, respectiv 126,979 mii euro din care C+M = 484,408 mii lei, respectiv 109,310 mii euro, cu principalii indicatori tehnico-economici prevazuti in anexa la prezentul referat. 
Durata de realizare a investitiei este de 6 luni. 

Finantarea investitiei se va face din bugetul local la cap. 65.02.04.01 – Invatamint secundar inferior, impreuna cu alte resurse atrase.
Fata de cele prezentate mai sus,

PROPUNEM:

(1) Aprobarea “D.A.L.I.” pentru obiectivul de investitii «Reabilitare termica prin montare termosistem pe fatade la Scoala Generala nr. 2» in municipiul Timişoara, str. Mures, nr. 8, intocmit de S.C. „Atelierul Arhitext” S.R.L., cu caracteristicile principale si indicatorii tehnico-economici prevazuti in Anexa, care face parte integranta din proiectul de hotarare. 

(2) Aprobarea trecerii la elaborarea Proiectului tehnic şi a Documentaţiei de execuţie.

